Source: http://docplayer.fi/4187039-Valtioneuvoston-viikko.html
Timestamp: 2016-10-22 12:25:28+00:00
Document Index: 14001014

Matched Legal Cases: ['KKO ', 'kko ', 'kko ', 'kko ', 'KKO\n', 'KKO ', 'KKO\n', 'KKO ', 'KKO\n', 'KKO ', 'KKO\n', 'KKO\n', 'KKO ', 'KKO\n', 'KKO ', 'KKO\n', 'KKO ', 'KKO\n', 'KKO ', 'KKO\n', 'KKO ', 'KKO\n', 'KKO ']

1 /37 Liite Virallisen lehden numeroon 106/ VALTIONEUVOSTON VIIKKO Toimittanut Valtioneuvoston viestintäosasto SISÄLLYSLUETTELO VALTIONEUVOSTO Valtioneuvoston asetukset Valtioneuvoston päätökset Nimitysasiat Raha-asiat HALLITUKSEN NEUVOTTELUT Hallituksen budjettineuvottelut 9. ja Hallituksen neuvottelu Ulko- ja turvallisuuspoliittinen ministerivaliokunta LUOVUTETUT MIETINNÖT.. 16 VALTIONEUVOSTO VALTIONEUVOSTON ASETUKSET Valtioneuvosto antoi seuraavat asetukset: Valtioneuvoston asetus kuluttajien kannalta sopimattomasta menettelystä markkinoinnissa ja asiakassuhteissa annetun valtioneuvoston asetuksen 1 :n muuttamisesta. Asetuksen pyramidimyyntijärjestelmiä koskevaa säännöstä täsmennetään sen varmistamiseksi, että säännöksellä pannaan asianmukaisesti täytäntöön Euroopan parlamentin ja neuvoston direktiivin 2005/29/EY I liitteen 14 kohta. Komissio on lähettämässään täydentävässä virallisessa ilmoituksessa katsonut, että voimassa olevan säännöksen sanamuoto ei ole riittävän täsmällinen. Asetus tulee voimaan (OM apulaisosastopäällikkö Antti Leinonen ) Valtioneuvoston asetus Euroopan meri- ja kalatalousrahaston toimintaohjelmasta myönnettävästä tuesta. Asetuksella annetaan tarkempia säännöksiä Euroopan meri- ja kalatalousrahastoa koskevan eurooppalaisen asetuksen kansallisesta täytäntöönpanosta annetun lain (1093/2014) nojalla myönnettävistä tuista ja niiden hallinnoinnista. Asetus tulee voimaan (MMM kalatalousneuvos Risto Lampinen ) Valtioneuvoston asetus huumausaineina pidettävistä aineista, valmisteista ja kasveista annetun valtioneuvoston asetuksen muuttamisesta. Asetukseen tehdään kaksi muutosta. YK:n huumausainetoimikunnan yleisistunnon päätöksen mukaisesti siirretään 10 ainetta seuraavasti: Liitteestä III AH-7921 vuoden 1961 huumausaineyleissopimuksen listalle I, 25I-NBOMe psykotrooppisia aineita koskevan vuoden 1971 yleissopimuksen listalle I, mefedroni, BZP ja MDPV psykotrooppisia aineita koskevan vuoden 1971 yleissopimuksen listalle II. Liitteestä IV 25B-NBOMe ja 25C-NBOMe psykotrooppisia aineita koskevan vuoden 1971 yleissopimuksen listalle I ja JWH-018, AM-2201 ja metyloni psykotrooppisia aineita koskevan vuoden 1971 yleissopimuksen listalle II. Nämä jo aiemmin kansallisella ja EU-tasolla valvontaan otetut aineet ovat ensimmäisiä niin sanottuja muuntohuumeita, jotka on päätetty ottaa valvontaan myös YK:n yleissopimuksien nojalla. Lisäksi lisätään huumausaineluetteloon (liite IV) kansallisesti seitsemän uutta ainetta 2-MeO-PCP, 3-MeO-PCP, 4-MeO- PCP, AB-CHMINACA, MDMB- CHMICA, asetyylifentanyyli ja okfentaniili. Huumausainelain (373/2008) 3 :n 1 momentin 5 kohdan e-alakohdan ja 3 :n 2 momentin mukaan valtioneuvoston asetuksella voidaan määritellä huumausaineeksi sellaisia huumaantumistarkoituksessa käytettäviä aineita, jotka ovat terveydelle vaarallisia ja joista on tehty ilmoitus valvontaan ottamista varten EU:n neuvoston päätöksen mukaisesti tai jotka ovat tällaisen aineen paikkaisomeereja. Esimerkiksi 2-MeO-PCP on päätöksen mukaisesti ilmoitettujen 3- MeO-PCP:n ja 4-MeO-PCP:n paikkaisomeeri. Kyseessä olisi ensimmäinen kerta, kun paikkaisomeeri luoki /106 92 tellaan huumausaineeksi. Paikkaisomeerien luokittelu huumeeksi tuli mahdolliseksi joulukuussa 2014 tehdyn huumausainelain muutoksen myötä. Edellä mainituista kansallisesti luokiteltavista aineista 2-MeO- PCP, 3-MeO-PCP ja 4-MeO-PCP ovat huumausaineeksi luokitellun fensyklidiinin eli PCP:n metoksijohdannaisia. PCP on luokiteltu huumausaineeksi YK:n psykotrooppisia aineita koskevassa yleissopimuksessa. Aineet ovat vaikutukseltaan dissosiatiivisten aineiden kaltaisia eli ne voivat aiheuttaa sensorista deprivaatiota ja aistiharhoja. AB-CHMINACA ja MDMB-CHMICA ovat synteettisiä kannabinoideja, joiden terveysriskit väärinkäytettynä ovat verrattavissa muihin jo huumausainelistalla oleviin synteettisiin kannabinoideihin. Luontaisessa kannabiksessa on useita yhdisteitä, joista osa suojaa mahdollisesti yliannostukselta tai psykoosin kehittymisen riskiltä. Synteettisistä kannabinoideista nämä ominaisuudet puuttuvat, mikä tekee niistä vaarallisempia. Asetyylifentanyyli ja okfentaniili ovat synteettisiä opioideja, jotka muistuttavat huumausaineeksi luokiteltua, kipulääkkeenäkin käytössä olevaa fentanyyliä. Synteettiset opioidit aiheuttavat muun muassa mielialan muuttumista, euforiaa, uneliaisuutta ja hengityksen lamautumista. Yliannosteltuna opioidit voivat aiheuttaa kuolemaan johtavan hengityslaman. Kansallisesti luokiteltavaksi esitettävät aineet ovat terveydelle vaarallisia huumaantumistarkoituksessa käytettäviä aineita. Ne voivat väärinkäytettyinä aiheuttaa huumausaineeksi luokiteltujen aineiden kaltaisia haittoja. Paikkaisomerian perusteella luokiteltavaa 2-MeO- PCP:tä lukuun ottamatta kaikki aineet on ilmoitettu Euroopan huumausaineiden ja niiden väärinkäytön seurantakeskuksen (EMCDDA) varhaisen varoituksen järjestelmään ja ne ovat siten levinneet väärinkäyttöön Euroopassa sekä jossain määrin myös Suomessa. Aineet eivät ole YK:n tai EU:n yhteisen huumausainevalvonnan piirissä, mutta niitä kontrolloidaan useissa Euroopan maissa. Näiden muutosten ja lisäysten lisäksi yhdenmukaistettaan ja modernisoidaan joidenkin liitteissä listattujen aineiden nimiä nykyään käytössä olevan merkintätavan kanssa. Asetus tulee voimaan (STM hallitusneuvos Ismo Tuominen ) Valtioneuvoston asetus kuluttajamarkkinoilta kielletyistä psykoaktiivisista aineista annetun valtioneuvoston asetuksen liitteen muuttamisesta. Huumausainelain mukaan valtioneuvoston asetuksella voidaan määritellä kuluttajamarkkinoilta kielletyksi psykoaktiivisiksi aineiksi sellaisia huumaantumistarkoituksessa käytettäviä aineita, jotka voivat olla terveydelle vaarallisia ja joista on tehty ilmoitus valvontaan ottamista varten EU:n neuvoston päätöksen mukaisesti tai jotka ovat tällaisen aineen paikkaisomeereja ja jotka eivät ole lääkeaineita eivätkä huumausaineita. Asetuksella määritellään kuluttajamarkkinoilta kielletyiksi psykoaktiivisiksi aineiksi 65 niin sanottua muuntohuumetta, jotka eivät ole aiemmin olleet Suomessa valvonnan piirissä. Nämä terveydelle mahdollisesti haitalliset aineet on raportoitu eurooppalaiseen varhaisen varoituksen järjestelmään (EWS). Aineiden valvontaan ottaminen on tärkeää, koska aineet leviävät nopeasti EU:n alueella. Asetuksen antamisen jälkeen kyseisten aineiden valmistus, maahantuonti, varastointi, myynnissä pitäminen ja luovuttaminen on huumausainelain 5 :n 2 momentin mukaan kielletty. Tutkimusja teollinen toiminta sekä maahantuonti niitä käyttötarkoituksia varten, on edelleen sallittua ilmoituksen tekemisen jälkeen. Aineiden hallussapito ja käyttö ei ole rangaistavaa. Joulukuussa 2014 tehty huumausainelain muutos mahdollistaa potentiaalisesti haitallisten aineiden, joista kaikista ei kuitenkaan vielä ole kertynyt tarkkoja haittatietoja, kieltämisen kuluttajamarkkinoilta. Mikäli jotkut näistä aineista yleistyvät ja alkavat aiheuttaa merkittävämpiä haittoja, voidaan ne luokitella edelleen huumausaineiksi valtioneuvoston asetuksella huumausaineina pidettävistä aineista, valmisteista ja kasveista (543/2008). Asetus tulee voimaan (STM hallitusneuvos Ismo Tuominen ) Valtioneuvoston asetus laivaväen ruokahuollosta aluksella annetun valtioneuvoston asetuksen muuttamisesta. Asetuksella muutetaan ruoan laatua ja tarjottavia aterioita koskevaa säännöstä siten, että mahdollistetaan toisin sopiminen kotimaan liikenteessä olevien alusten osalta koskien laivaväelle tarjottavien aterioiden toteuttamistapoja. Lisäksi muutetaan ruokapäiväkirjaan merkittäviä tietoja koskevaa säännöstä siten, että joitakin tietoja ei enää tarvitse merkitä ruokapäiväkirjaan joko syystä että tietojen merkitseminen on epätarkoituksenmukaista tai koska samat tiedot löytyvät toisaalta. Asetus tulee voimaan (STM hallitussihteeri Tuula Andersin ) VALTIONEUVOSTON PÄÄTÖKSET Valtioneuvosto teki seuraavat päätökset: Päätös vapauttaa Anne Sipiläinen Suomen edustajan tehtävistä Aasian Kehityspankissa (AsDB), Afrikan kehityspankissa (AfDB), Latinalaisen Amerikan kehityspankissa (IDB) ja Kansainvälisen maatalouden kehittämisrahastossa (IFAD) ja nimittää hänen tilalleen lukien alivaltiosihteeri Elina Kalkku. (UM lähetystöneuvos Paula Koski ) Päätös määrätä oikeusministeriön erityisasiantuntija Samuli Sillanpää valtioneuvoston esittelijäksi. (OM apulaisosastopäällikkö Heikki Liljeroos ) Päätös asettaa rikoksentorjuntaneuvosto toimikaudeksi Kokoonpano (varajäsenet suluissa): puheenjohtaja: kihlakunnansyyttäjä Eija Velitski Helsingin syyttäjänvirasto; varapuheenjohtaja: poliisiylijohtaja Seppo Kolehmainen Poliisihallitus; jäsenet: apulaisosastopäällikkö Aarne Kinnunen oikeusministeriö, kriminaalipoliittinen osasto (erityisasiantuntija Maria Wakeham- Hartonen oikeusministeriö, demokratia-, kieli- ja perusoikeusasioiden yksikkö), lakimies Jani Kotoaro Rikosseuraamuslaitos (hovioikeudenneuvos Pia Sandvik Helsingin hovioikeus), poliisiylitarkastaja Heikki Lausmaa Poliisihallitus (komisario Jarmo Heinonen Helsingin poliisilaitos), kehittämispäällikkö Tarja Mankkinen sisäministeriö, poliisiosasto (kehittämispäällikkö Harri Martikainen sisäministeriö, sisäisen turvallisuuden strategia), kulttuuriasiainneuvos Immo Parviainen opetusja kulttuuriministeriö (opetusneuvos Kristina Kaihari Opetushallitus), hallitusneuvos Ismo Tuominen sosiaalija terveysministeriö, hyvinvoinnin ja terveyden edistämisen osasto (hallitussihteeri Tapani Aaltela sosiaali- ja terveysministeriö, työsuojeluosasto), kehittämispäällikkö Helena Ewalds (erikoistutkija Eeva Nykänen) Terveyden ja hyvinvoinninlaitos, erityisasiantuntija Päivi Kurikka Kuntaliitto /1063 (päällikkö Matti Koskinen Helsingin kaupunki, turvallisuus- ja valmiusyksikkö), yliarkkitehti Timo Saarinen ympäristöministeriö (tutkija Sari Puustinen Aalto yliopisto), yliopistotutkija Martti Lehti (tutkimusjohtaja Janne Kivivuori) Helsingin yliopisto Kriminologian ja oikeuspolitiikan instituutti, psykologi Mari Koskelainen Poliisiammattikorkeakoulu (lehtori Reijo Lähde Laurea Ammattikorkeakoulu Espoo), asiantuntija Kaisa Saario Keskuskauppakamari (johtaja Risto Karhunen Finanssialan keskusliitto), kehitys- ja strategiapäällikkö Marja-Riitta Vest Länsi- ja Sisä-Suomen aluehallintovirasto (päällikkö Riku-Matti Lehikoinen Etelä-Suomen aluehallintovirasto, alkoholihallintoyksikkö), toimitusjohtaja Pentti Lemmetyinen Suomen Setlementtiliitto (perheasioiden asiantuntija Pia Rosengird-Andersson Folkhälsan), erikoissuunnittelija Päivi Okuogume Yhdenvertaisuusvaltuutetun toimisto (asiantuntija Sami Puumala Kirkkohallitus) ja lakimies Marjut Vuorela Vanhustyön keskusliitto (toiminnanjohtaja Leena- Kaisa Åberg Rikosuhripäivystys). (OM hallitusneuvos Leena Kuusama ) Päätös asettaa lapsiasianeuvottelukunta toimikaudeksi Kokoonpano (varajäsenet suluissa): puheenjohtaja: lapsiasiavaltuutettu Tuomas Kurttila; varapuheenjohtaja: kotimaan vaikuttamistyön päällikkö Mirella Huttunen Suomen Unicef; jäsenet: johtaja Aki Tornberg opetus- ja kulttuuriministeriö (opetusneuvos Anneli Rautiainen Opetushallitus), erikoissuunnittelija Mikko Cortés Téllez opetus- ja kulttuuriministeriö (pääsihteeri Olli Joensuu Suomen Nuorisoyhteistyö - Allianssi ry), neuvotteleva virkamies Marjaana Pelkonen sosiaali- ja terveysministeriö (erikoistutkija Johanna Lammi-Taskula Terveyden ja hyvinvoinnin laitos), lainsäädäntösihteeri Satu Sistonen ulkoasiainministeriö (puheenjohtaja Santeri Lohi Nuorisovaltuustojen Liitto ry), lainsäädäntöneuvos Outi Kemppainen oikeusministeriö (johtaja Hanna Helinko Maahanmuuttovirasto), budjettineuvos Jouko Narikka valtiovarainministeriö (etuuspäällikkö Suvi Onninen Kansaneläkelaitos), ohjelmaneuvos Sirpa Kekkonen valtioneuvoston kanslia (puheenjohtaja Suvianna Hakalehto Lapsioikeusjuristit ry), poliisitarkastaja Ari Evwaraye sisäministeriö (toiminnanjohtaja Markku Jokinen Kuurojen Liitto ry), ylijohtaja Minna Karhunen Etelä-Suomen aluehallintovirasto (ylitarkastaja Kari Lehtola Itä-Suomen aluehallintovirasto), opetus- ja kulttuuriasiainjohtaja Terhi Päivärinta Suomen Kuntaliitto ry (johtaja Anja Peltonen Kilpailu- ja kuluttajavirasto), johtaja Päivi Kähkönen Suomen evankelisluterilaisen kirkon kirkkohallitus (toiminnanjohtaja Hanna Heinonen Lastensuojelun Keskusliitto ry), puheenjohtaja, osastonylilääkäri Pekka Lahdenne Suomen Lastenlääkäriyhdistys ry (johtava asiantuntija, lakimies Esa Iivonen Mannerheimin Lastensuojeluliitto ry), puheenjohtaja, professori, Pentti Arajärvi Lastensuojelun Keskusliitto ry (vt. pääsihteeri Milla Kalliomaa Mannerheimin Lastensuojeluliitto ry) ja koulutuspoliittinen suunnittelija Sari Kokko Vammaisfoorumi ry (toiminnanjohtaja Juha Jämsä Sateenkaariperheet ry). (OM neuvotteleva virkamies Kaisa Tiusanen ) Päätös myöntää maastavientilupa Sako Oy:lle. Maastavientiluvan perusteella yritys saa viedä Kazakstaniin seuraavan puolustusmateriaalin: tarkkuuskivääri Sako TRG M10 cal. 338 LM (sis. suujarru) 60 kappaletta, kaliiberinvaihtosarja Sako TRG M10 cal. 308 Win. (sis. suujarru, lukko, piippu ja 4 lipasta) 60 kappaletta, Lipas TRG M10 cal. 338 LM 240 kappaletta, äänenvaimennin AU SL 7 BL 60 kappaletta, äänenvaimentimen lämpösuoja 60 kappaletta, etutuki Harris 60 kappaletta, etutuen kiinnitin 60 kappaletta, kantohihna 60 kappaletta, puhdistussarja 60 kappaletta, kiikarinjalka 60 kappaletta, kiikaritähtäin 5 25 x 56 mm 60 kappaletta, aurinkosuoja kiikaritähtäimen putkelle 60 kappaletta, heijastinsuoja kiikarintähtämelle 60 kappaletta, kiikaritähtäimen- ja piipun suoja 60 kappaletta, huoltosarja (työkalut, varaosat) 60 kappaletta, kuljetuslaukku 60 kappaletta, asepussi 60 kappaletta, katselukiikari 30 kappaletta, sääasema 30 kappaletta ja kämmentietokone 30 kappaletta. (PLM hallitussihteeri Tuomas Venho ) Päätös myöntää vientilupa Nammo Lapua Oy:lle. Vientiluvan perusteella yritys saa viedä Yhdistyneisiin arabiemiraatteihin patruunoita.308 Win AP492 10,7g/165gr kappaletta ja patruunoita.338 Lapua Mag. AP529 19,4g/300gr kappaletta. Tuotteiden loppukäyttäjä on Yhdistyneiden arabiemiraattien puolustusvoimat (GHQ Armed Forces Presidential Special Guard). (PLM neuvotteleva virkamies Sanna Poutiainen ) Päätös määrätä liikenne- ja viestintäministeriö ylitarkastaja Maaria Mäntyniemi valtioneuvoston esittelijäksi. (LVM kansliapäällikkö Harri Pursiainen ) Päätös myöntää Janne Makkulalle ero työeläkeasioiden muutoksenhakulautakunnan yrittäjätoimintaan perehtyneen jäsenen henkilökohtaisen varajäsenen tehtävästä ja määrätä hänen tilalleen lainopillinen asiamies Albert Mäkelä, myöntää Heli Puuralle ero työeläkeasioiden muutoksenhakulautakunnan työelämän ja työmarkkinoiden olosuhteita tuntevan jäsenen tehtävästä ja määrätä hänen tilalleen eläke- ja sosiaaliturva-asioiden asiantuntija Samppa Koskela sekä määrätä psykiatrian erikoislääkäri Roope Raassina työeläkeasioiden muutoksenhakulautakunnan lääkärijäsen Kaija Puustjärvi-Sunabackan henkilökohtaiseksi varajäseneksi lukien lautakunnan päättyväksi toimikaudeksi. (STM hallitussihteeri Inka Hassinen ) Päätös asettaa valtuuskunta Maailman terveysjärjestön Euroopan aluetoimiston (WHO/EURO) 65. aluekomitean kokoukseen Vilnassa ja oikeuttaa sosiaali- ja terveysministeriö määräämään valtuuskunnalle tarvittavat asiantuntijat ja sihteeri. Valtuuskunnan johtaja on ylijohtaja Veli-Mikko Niemi sosiaali- ja terveysministeriöstä ja jäsenet ovat johtaja Taru Koivisto sosiaali- ja terveysministeriöstä, kansainvälisten asiain neuvos Outi Kuivasniemi sosiaali- ja terveysministeriöstä, neuvotteleva virkamies Eero Lahtinen sosiaali- ja terveysministeriöstä, erityisasiantuntija Pasi Mustonen Suomen pysyvästä edustustosta Genevessä sekä ylitarkastaja Satu Leino sosiaalija terveysministeriöstä. (STM ylitarkastaja Martina Törnkvist ) Valtioneuvosto lähetti eduskunnalle seuraavat Euroopan unionin säädösehdotuksia koskevat valtioneuvoston kirjelmät: Valtioneuvoston kirjelmä (U 10/2015 vp) eduskunnalle Euroopan komission ehdotuksesta neuvoston päätökseksi väliaikaisten toimenpiteiden perustamisesta kansainvälisen suojelun alalla /106 114 Italian ja Kreikan tukemiseksi. Osana muuttoliikeagendan toimeenpanoa komissio on tehnyt ehdotuksen EU:n sisäisten siirtojen toteuttamiseksi [COM(2015) 286 final]. Ehdotus koskee yhteensä Italiassa ja Kreikassa turvapaikkahakemuksen jättänyttä henkilöä seuraavien kahden vuoden aikana. Suomelle osoitettavien siirtojen kokonaismäärä olisi noin 800 henkilöä. Valtioneuvosto voi hyväksyä kirjelmässä mainituilla edellytyksillä komission esityksen neuvoston päätökseksi ottaen lisäksi huomioon 25. ja pidetyn Eurooppa-neuvoston linjauksen. Valtioneuvosto korostaa kaikissa vaiheissa vapaaehtoisuutta pääperiaatteena. (SM hallitusneuvos Annikki Vanamo-Alho ) Valtioneuvoston kirjelmä (U 11/2015 vp) eduskunnalle ehdotuksista neuvoston päätöksiksi (HNS-yleissopimuksen ratifiointi ja siihen liittyminen Euroopan unionin puolesta). Komissio antoi ehdotukset neuvoston päätöksiksi vastuusta ja vahingonkorvauksesta vaarallisten ja haitallisten aineiden merikuljetusten yhteydessä tehdyn kansainvälisen sopimuksen vuoden 2010 pöytäkirjan (HNS-yleissopimus) ratifioinnista jäsenvaltioiden toimesta ja siihen liittymisestä unionin puolesta. HNS-yleissopimus sisältää Euroopan unionin toimivaltaan kuuluvia määräyksiä, mutta unioni ei voi liittyä yleissopimukseen, koska yleissopimuksen osapuolia voivat olla ainoastaan valtiot. Päätöksillä mahdollistettaisiin näin ollen jäsenvaltioiden liittyminen HNS-yleissopimukseen. (LVM hallitusneuvos Tiina Ranne ) NIMITYSASIAT Valtioneuvosto päätti seuraavat nimitysasiat: Oikeustieteen kandidaatti Kirsi Maaret Suomi valtioneuvoston kanslian lainsäädäntöneuvoksen virkaan lukien. (VNK hallitusneuvos Kari Peltonen ) Diplomi-insinööri Jukka Matti Juusti puolustusministeriön kansliapäällikön virkaan (PLM hallintojohtaja Hannu Antikainen ) Valtiotieteiden maisteri Sini Wirén liikenne- ja viestintäministeriön neuvottelevan virkamiehen virkaan lukien. (LVM kansliapäällikkö Harri Pursiainen ) Hallintotieteiden maisteri Tomi Lindholm liikenne- ja viestintäministeriön neuvottelevan virkamiehen virkaan lukien. (LVM kansliapäällikkö Harri Pursiainen ) Valtioneuvosto myönsi pääjohtaja Tero Varjorannalle virkavapautta Säteilyturvakeskuksen pääjohtajan virasta (STM osastopäällikkö Raimo Ikonen ) Diplomi-insinööri Petteri Tiippana Säteilyturvakeskuksen pääjohtajan määräaikaiseen virkasuhteeseen , kuitenkin enintään viran haltijan virkavapauden ajaksi. (STM osastopäällikkö Raimo Ikonen ) RAHA-ASIAT Valtioneuvoston raha-asiainvaliokunta puolsi istunnossaan seuraavia asioita: Määrärahan ja myöntämisvaltuuden osoittaminen puuntuotannon kestävyyden turvaamiseen. Päätöksellä osoitetaan momentilta (Tuki puuntuotannon kestävyyden turvaamiseen) Suomen metsäkeskuksen julkisen palvelun yksikölle kestävän metsätalouden tukia koskevan lainsäädännön nojalla tehtäviin rahoituspäätöksiin myöntämisvaltuutta euroa ja määrärahaa tuen maksamiseen euroa. Kun otetaan huomioon aikaisemmin samalta momentilta osoitetut euron määräraha ja euron myöntämisvaltuus, on Suomen metsäkeskuksen julkisen palvelun yksikölle osoitettu määrärahaa yhteensä euroa ja myöntämisvaltuutta yhteensä euroa momentilta Määrärahaa ja myöntämisvaltuutta tullaan käyttämään määräaikaisen rahoituslain nojalla ensisijaisesti taimikon varhaishoitoa, nuoren metsän hoitoa ja juurikäävän torjuntaa koskevien rahoitushakemusten hyväksymiseen ja tuen maksamiseen. Lisäksi määrärahaa käytetään erityisesti kumotun lain nojalla hyväksyttyjen metsäteiden perusparannus-, kunnostusojitus- ja metsänuudistamishankkeiden tukimaksatuksiin. (MMM metsäneuvos Marja Hilska-Aaltonen ) HALLITUKSEN NEUVOTTELUT HALLITUKSEN BUDJETTI- NEUVOTTELUT 9. JA Hallitus sopi tulevien vuosien talouslinjauksista Hallitus on sopinut vuoden 2016 budjettiesityksestä. Budjettiriihessä sovittiin myös vuosien julkisen talouden suunnitelmasta sekä työllisyyttä vahvistavasta lisätalousarvioesityksestä vuodelle Vuoden 2016 talousarvioesityksen määrärahoiksi ehdotetaan 54,1 miljardia euroa. Talousarvioesitys sisältää hallitusohjelmassa sovitut sopeutustoimet, jotka ensi vuonna alentavat valtion menoja ja lisäävät maksutuloja yhteensä noin 0,8 miljardilla eurolla. Vuoden 2016 budjettiesityksen tulot ja menot Vuoden 2016 budjettitalouden tulojen arvioidaan olevan 49,1 miljardia euroa, josta verotulojen osuus on 40,8 miljardia euroa. Valtion verotulojen arvioidaan kasvavan noin kahdella prosentilla vuonna 2016 verrattuna edellisvuoden budjettiin. Veropohjien kasvu on jäämässä vaatimattomaksi hitaan kokonaistuotannon kasvun takia. Hallitusohjelman mukaisesti työn verotusta kevennetään. Vuoden 2016 veronkorotukset kohdistuvat pääasiassa välilliseen verotukseen. Vaikka sopeutustoimet alentavat valtion menoja, on määrärahataso vuonna 2016 vain hieman alempi kuin kuluvalle vuodelle on budjetoitu. Menoja nostavat hallituksen kärkihankkeet sekä mm. valtion ja kuntien välinen kustannustenjaon tarkistus, eläkkeensaajien asumistukeen kohdistuvien leikkausten lievennys, turvapaikanhakijat sekä puolustusmateriaalihankintojen ajoitusmuutokset. Tiedotteen liitteessä on poimintoja budjetin verotus- ja määrärahamuutoksista. Valtionvelan kasvu jatkuu 5 miljardin euron vuosivauhdilla Vuoden 2016 budjettiesityksessä alijäämän arvioidaan olevan 5 miljardia euroa. Valtionvelan määrä vuoden 2016 lopussa nousisi noin 106 miljardiin euroon, mikä on noin 50 prosenttia suhteessa bruttokansantuotteeseen. Vuonna 2019 valtionvelan arvioidaan kasvavan noin 120 miljardiin euroon /1065 2015 varsinainen talousarvio Julkisen talouden suunnitelma toimii myös Suomen vakausohjelmana Hallitus päätti budjettiriihessään myös ensimmäisestä julkisen talouden suunnitelmastaan. JTS sisältää valtiontalouden kehyspäätöksen lisäksi mm. rahoitusasematavoitteet ja kuntatalouden menorajoitteen. Valtiontalouden kehyspäätös luo sitovan nelivuotisen kehyksen. Suunnitelmassa hallitus asetti hallituskaudelle seuraavat rahoitusasematavoitteet: valtiontalouden alijäämä korkeintaan 1/2 % suhteessa kokonaistuotantoon kuntatalouden alijäämä korkeintaan 1/2 % suhteessa kokonaistuotantoon työeläkerahastojen ylijäämä noin 1 % suhteessa kokonaistuotantoon muiden sosiaaliturvarahastojen rahoitusasema tasapainossa. Suunnitelma on samalla Suomen vakausohjelma, joka toimitetaan EU:n komissiolle. Se vastaa EU:n vaatimukseen keskipitkän aikavälin budjettisuunnitelmasta. Julkista taloutta sopeutetaan Hallitusohjelmassa sovittiin menoja vähentävistä tai maksutuloja korottavista toimenpiteistä, joilla tavoitellaan julkisen talouden noin 4 miljardin euron nettomääräistä sopeutusta vuoden 2019 tasolla. Veroperustemuutosten vaikutukset eivät sisälly tähän kokonaisuuteen. Nämä hallitusohjelmassa sovitut sopeutustoimenpiteet on pääsääntöisesti sisällytetty vuoden 2016 talousarvioesitykseen ja vuosien julkisen talouden suunnitelmaan (pl. muutama asia, joiden valmistelu on vielä liian varhaisessa vaiheessa vaikutusten arvioimiseksi). Lisäksi eräiden toimenpiteiden vaikutukset ovat täsmentyneet valmistelun aikana. Esimerkiksi indeksikorotusten jäädyttämisillä saavutettavan säästön arvio on alentunut hallitusohjelman aikaisista vaikutusarvioista aiempaa matalampien hintaennusteiden takia. Päätettyjen menotoimenpiteiden ja maksutulokorotusten nettomääräinen 2015, LTAE3 2016, talousarvioesitys Tulot (mrd. euroa) 49,1 49,1 49,1 49,4 50,8 51,7 Menot (mrd. euroa) 53,9 54,4 54,1 55,2 55,7 55,7 Alijäämä (mrd. euroa) 4,7 5,3 5,0 5,9 4,9 4,0 vaikutus julkiseen talouteen on arviolta noin 3,5 miljardia euroa vuoden 2019 tasolla. Hallitusohjelman mukaisten sopeutustavoitteiden saavuttamiseksi on hallitus tehnyt eräitä lisäsäästöpäätöksiä, kuten suurimpana KELja elinkustannusindeksisidonnaisten etuuksien indeksikorotusten jäädyttäminen. Jatkossa valtion kunnille aiheuttamilla menoilla on yläraja Kuntien talous on lähivuosina koetuksella. Kuntien ja kuntayhtymien yhteenlasketusta tuloksesta arvioidaan muodostuvan hieman alijäämäinen, ja alijäämä syvenee tarkastelujakson lopulla. Julkisen talouden suunnitelmassa asetettu kuntatalouden rahoitusasematavoite (alijäämä korkeintaan 1/2 prosenttia suhteessa kokonaistuotantoon) merkitsee runsaan miljardin euron sopeutustarvetta vaalikauden loppuun mennessä. Päävastuu kuntatalouden sopeutuksesta on valtiolla, mutta myös kunnilla itsellään on merkittävä vastuu kuntatalouden tasapainottamisesta. Rahoitusasematavoitteen saavuttamisen tueksi hallitus on asettanut kuntatalouden menorajoitteen, jolla rajoitetaan valtion toimenpiteistä kuntatalouden toimintamenoihin aiheutuvaa painetta. Kuntien valtionavut ovat vuonna 2016 noin 11 miljardia euroa ja vuosina noin 10,5 miljardia euroa. Hallitusohjelma sisältää useita kuntien menojen kasvua hillitseviä ja siten kuntataloutta vahvistavia toimia. Hallituksen päätöksenteon perustana synkät talousnäkymät Suomen talous on supistunut kolmena edellisenä vuonna. Työttömyysaste nousee lähelle kymmentä prosenttia kuluvana vuonna, ja sen ennustetaan pysyvän edelleen korkeana. Vuonna 2016 työllisten lukumäärä kääntyy hienoiseen nousuun suhdannetilanteen lievän kohenemisen myötä. Investointien suotuisan kehityksen myötä vuoden 2016 kasvuksi ennuste- 2017, JTS 2018, JTS 2019, JTS taan runsas prosentti. Kuluttajahintojen arvioidaan laskevan hienoisesti tänä vuonna. Ensi vuonna hintojen nousu kiihtyy mutta pysyy maltillisena. Suomen julkinen talous on muuttunut pysyvämmin alijäämäiseksi pitkittyneen heikon suhdannetilanteen sekä pidempiaikaisten rakenneongelmien vuoksi. Julkinen talous on alijäämäinen myös ensi vuonna, joskin sopeutustoimet pienentävät alijäämää. Väestön ikääntymisestä johtuva menojen kasvu aiheuttaa pysyvän lisähaasteen julkisen talouden tasapainottamiselle. Suomen julkisen talouden alijäämä ylitti EU:n perussopimuksen määrittelemän kolmen prosentin viitearvon vuonna Tämä raja ylittynee myös kuluvana vuonna. Euroopan komission kesäkuun arvion mukaan hallituksen vuodelle 2016 päättämät sopeutustoimet riittävät pienentämään julkisyhteisöjen alijäämän alle kolmen prosentin ensi vuonna, mikä tarkoittaa alijäämäkriteerin täyttymistä. Vaikka velka ylittää 60 prosentin rajan tänä vuonna, ja velkakriteeri rikkoutuu vuodesta 2016 eteenpäin, tämä ei vielä johda liiallisen alijäämän menettelyn käynnistämiseen. Komissio arvioi kesäkuussa, että liiallisen alijäämän menettelyn käynnistäminen ei ole perusteltua. Suomi on näin ollen edelleen vakaus- ja kasvusopimuksen ennaltaehkäisevässä osassa ja siihen kohdistuvat sen mukaiset vaatimukset. Kolmannessa lisätalousarviossa työllisyyden parantamiseen 25 milj. euroa Työllisyyskehitys on ollut alkuvuodesta heikkoa. Erityisesti ICT-alalla on kesän aikana ilmoitettu laajoista irtisanomisista. Julkisiin työvoima- ja yrityspalveluihin ehdotetaan lisäystä 21,6 miljoonaa euroa johtuen työttömyyden kasvusta ja Microsoftin irtisanomisista. Lisäksi ehdotetaan lisämäärärahaa ELY:jen ja TE-toimistojen toimintamenoihin irtisanomistilanteiden käsittelyn helpottamiseksi /106 136 Korkeakoulutettujen koulutukseen ehdotetaan 1,35 miljoonan euron lisäystä ja ammatilliseen lisäkoulutukseen 1 miljoonan euron määrärahalisäystä. Lisärahoituksen turvin voidaan tarjota koulutusta yhteensä noin 750 henkilölle. Lisäksi ehdotetaan 5 milj. euron lisäystä ammatillisen koulutuksen kehittämiseen. Lisäksi kolmannessa lisätalousarvioesityksessä ehdotetaan yhteensä kolmen miljoonan euron lisäystä Poliisin ja Maahanmuuttoviraston toimintamenoihin turvapaikkapäätöksenteon sujuvuuden turvaamiseksi. Ajoneuvojen romutuspalkkiokokeiluun ehdotetaan 5 miljoonan euron lisäystä, jotta kokeilua voidaan jatkaa vuoden loppuun. Maatalouden kannattavuuden ja maatilojen maksuvalmiuden turvaamiseen ehdotetaan 20 milj. euron panostusta. Lisätalousarviossa tuloarvioita korotetaan nettomääräisesti 6 miljoonaa euroa. Muutostarpeen taustalla ovat alkuvuoden verokertymätiedot. Lisätalousarvioesitys hyväksytään valtioneuvoston istunnossa 17. syyskuuta, jonka jälkeen se julkaistaan kokonaisuudessaan valtiovarainministeriön verkkosivuilla. Kärkihankkeiden rahoitus varmistui Hallitus on päättänyt 1,6 miljardin euron kertaluonteisista panostuksista kärkihankkeisiin ja korjausvelan pienentämiseen vuosina Vuonna 2016 kärkihankerahoitusta käytetään noin 220 miljoonaa euroa. Lisäksi korjausvelan pienentämiseen ehdotetaan 100 miljoonaa euroa. Kärkihankkeet rahoitetaan pääosin osinkotuloilla ja valtion osakeomistusten myynnillä. Rahoituksesta 330 miljoonaa euroa katetaan kehyksissä olleen Pisararadan rahoituksen purkamisella. Vuoden 2016 talousarvioesitys hyväksytään valtioneuvostossa 28. syyskuuta, jonka jälkeen se myös julkaistaan kokonaisuudessaan valtiovarainministeriön verkkosivuilla. Valtioneuvostossa päätetään samana päivänä julkisen talouden suunnitelmasta. Talousarvioesitykset pohjautuvat valtiovarainministeriön uuteen suhdanneennusteeseen, joka julkaistaan 28. syyskuuta valtiovarainministeriön Taloudellisessa katsauksessa. Lisätietoja: pääministerin erityisavustaja Riina Nevamäki, p , pääministerin talouspoliittinen erityisavustaja Markus Lahtinen, p , oikeus- ja työministerin erityisavustaja Juha Halttunen, p ja valtiovarainministerin erityisavustaja Suvi Aherto, p Poimintoja vuoden 2016 talousarviosta sekä julkisen talouden suunnitelmasta Verotus Ansio- ja pääomatuloverot Työn verotusta kevennetään hallitusohjelman mukaisesti erityisesti pieni- ja keskituloisilla korottamalla työtulovähennystä 450 miljoonalla eurolla vuonna Ansiotuloverotukseen tehdään ansiotasoindeksin muutosta vastaava tarkistus kaikilla tulotasoilla. Asuntolainan korkovähennysoikeutta rajoitetaan edelleen ja aiemmin päätettyä nopeammin siten, että vuonna 2016 vähennyskelpoista on enää 55 % asuntolainan korkomenoista. Luovutustappio säädetään vähennyskelpoiseksi kaikesta pääomatulosta, kun se on voimassa olevan lainsäädännön mukaisesti vähennyskelpoista ainoastaan luovutusvoitosta. Ns. avainhenkilölain voimassaoloa jatketaan. Verotuksessa otetaan määräaikaisesti käyttöön ns. tehokasta katumista koskevat säännökset. Luonnollinen henkilö tai kuolinpesä välttyy veropetosta koskevilta rikosoikeudellisilta seuraamuksilta, jos hän oma-aloitteisesti ilmoittaa verotuksesta aikaisemmin puuttuneita tuloja tai varoja vuoden 2016 aikana. Yksityishenkilöiden korkeakouluille tekemät euron lahjoitukset säädetään vähennyskelpoisiksi. Pääomatuloverotuksen ylempää verokantaa korotetaan 33 prosentista 34 prosenttiin. Yle-veroa tarkistetaan Yle-indeksijäädytyksen johdosta siten, että pienimmän maksuunpantavan veron määrää korotetaan 51 eurosta 70 euroon. Alin tuloraja, jolla veroa aletaan maksaa, nousee noin eurosta noin euroon vuodessa. Tällöin noin pienituloista jää kokonaan Yle-veron maksuvelvollisuuden ulkopuolelle. Ns. solidaarisuusveron alarajaa alennetaan eurosta euroon vuosille 2016 ja Yhteisövero Kuntien yhteisövero-osuuden korotuksen päättyminen vuoden 2015 lopussa ja seurakuntien yhteisöveroosuuden siirtyminen valtiolle vuoden 2016 alusta kasvattavat valtion osuutta yhteisöveron tuotosta. Valmisteverot Tupakkaveroa korotetaan. Esitetyn korotuksen seurauksena tupakkaveron tuoton arvioidaan kasvavan vuositasolla 68 miljoonaa euroa. Tupakkaveron korotukset ovat hallituskaudella yhteensä 270 miljoonaa euroa. Lämmitys-, voimalaitos- ja työkonepolttoaineiden veroa korotetaan. Korotuksen arvioidaan kasvattavan valtion verotuloja vuositasolla nettomääräisesti noin 75 miljoonalla eurolla. Muut verot Hallitusohjelman mukaisesti autoverotusta kevennetään hallituskaudella yhteensä noin 200 miljoonaa euroa. Kevennys toteutetaan asteittain vuosina Muutoksen asteittaisella voimaantulolla pyritään hillitsemään käyttäytymisvaikutuksia sekä välttämään kertaluonteisen suuren veromuutoksen aiheuttamia autokaupan markkinahäiriöitä ja varastoarvojen äkillistä alenemista sekä kuluttajien kannalta epäoikeudenmukaisia vaikutuksia. Ajoneuvoveroa ehdotetaan korotettavaksi sitten, että valtion tulot kasvavat vuositasolla 100 miljoonaa euroa. Jäteveroa korotetaan. Kiinteistöveroa korotetaan. Työttömyysvakuutusmaksua korotetaan nykyarvion mukaan yhdellä prosenttiyksiköllä. Korotus jakautuu tasan palkansaajien ja työnantajien kesken. Määrärahat Kansainväliseen kehitysyhteistyöhön osoitetaan yhteensä 0,7 miljardia euroa. Kehitysyhteistyömäärärahojen tason arvioidaan vuonna 2016 olevan 0,35 % bruttokansantulosta. Sisäiseen järjestykseen ja turvallisuuteen kohdistetaan hallitusohjelman mukaisesti 50 miljoonan euron lisäys. Lisäpanostus osoitetaan mm. tuomioistuimille, Rikosseuraamuslaitokselle, Poliisille, Rajavartiolaitokselle sekä Tullille /1067 Rikoksen uhreille tarjottavat tukipalvelut järjestetään uhridirektiivin edellyttämällä tavalla yhteistyössä sosiaali- ja terveyshallinnon ja palveluita tuottavien järjestöjen kanssa. Tuomioistuinmaksuja korotetaan ja maksullisuuden soveltamisalaa laajennetaan hallitusohjelman mukaisesti niin, etteivät muutokset heikennä vähävaraisten oikeusturvaa. Maahanmuuttohallinnon, pakolaisten ja turvapaikanhakijoiden vastaanoton ja paluumuuttajien muuttovalmennuksen menoihin kohdennetaan noin 158 miljoonaa euroa, mikä on noin 97 miljoonaa euroa enemmän kuin vuoden 2015 varsinaisessa talousarviossa. Kotouttamispolitiikan määrärahoiksi ehdotetaan 144 miljoonaa euroa, joka on 47 miljoonaa euroa enemmän kuin vuoden 2015 varsinaisessa talousarviossa. Talousarvioesityksen määrärahat on mitoitettu turvapaikanhakijan mukaan. Kiintiöpakolaisten määrä on edelleen Puolustusmateriaalihankintoihin osoitetaan hallitusohjelman mukainen 50 miljoonan euron lisäpanostus. Subjektiivista päivähoito-oikeutta muutetaan alkaen siten, että jokaisella lapsella on oikeus saada varhaiskasvatusta 20 tuntia viikossa esiopetukseen asti. Kokopäiväiseen varhaiskasvatukseen olisi oikeus, mikäli lapsen vanhempien tai muiden huoltajien työ, opiskelu, yrittäjyys tai omassa työssä oleminen sitä edellyttäisi. Lisäksi varhaiskasvatuksessa kasvattajien ja yli 3-vuotiaiden lasten määrän suhdetta muutetaan 1:7:stä 1:8:aan lähtien. Toteutetaan varhaiskasvatuksen kehittämisohjelma, jolla lisätään lastentarhaopettajien koulutuspaikkoja 120:lla sekä kehitetään varhaiskasvatuksen pedagogiikkaa. Opintotuen indeksisidonnaisuudesta luovutaan. Opintotukijärjestelmän uudistamista valmistellaan siten, että uudistus astuu voimaan syksyllä Liikenneväylien investointeihin varataan 544 miljoonaa euroa. Muun muassa aloitetaan Helsingin ratapihan toiminnallinen parantaminen -hankkeen, jossa tavoitteena on vähentää lähi- ja kaukojunaliikenteen häiriöitä Helsingin alueella ja muualla Suomessa sekä lisätä ratapihan kapasiteettia. Vuorotteluvapaan ehtoja kiristetään vuonna 2016 siten, että säästö julkiseen talouteen vuositasolla noin 50 miljoonaa euroa. Työelämä hanketta jatketaan. Lapsilisien indeksisidonnaisuus poistetaan. Sairausvakuutuskorvauksiin kohdistetaan säästöjä alentamalla matkakorvauksia ja lääkäri- ja hammaslääkärikorvauksia. Lääkekustannuksiin kohdistetaan säästöjä muun muassa ottamalla käyttöön vuotuinen alkuomavastuu, jonka jälkeen oikeus sairausvakuutuskorvaukseen lääkeostoista jatkossa alkaa. Lisäksi tehdään useita muita lääkekorvausten kustannusten kasvua hillitseviä toimenpiteitä. Ruokavaliokorvaus lakkautetaan vuodesta 2016 lukien. Sairaus- ja vanhempainpäivärahojen määräytymisen tulorajoja ja korvausastetta muutetaan niin, että sairauspäivärahan 70 prosentin korvaustasoon oikeuttavan työtulon rajaa lasketaan nykyisestä ja vanhempainpäivärahan 30 ensimmäisen päivän ajalta maksettavaa korotettua päivärahaa alennetaan. Lisäksi vanhempainvapaakausilta karttuvaa lomaoikeutta rajataan. Takuueläkettä korotetaan noin 23 eurolla kuukaudessa, jonka kustannusvaikutus on asumistukimenoje vähennys huomioon ottaen 26 miljoonaa euroa vuonna Eläkkeensaajan asumistuki etuutena lakkautetaan lukien. Jatkossa myös eläkkeensaajat saavat yleistä asumistukea. Muutoksen vaikutuksia tuensaajien etuuden tasoon lievennetään vuositasolla 30 miljoonalla eurolla. Lapsiperheiden kotipalvelujen saatavuuden turvaamiseen ja lastensuojeluun kohdennetaan 10 miljoonaa euroa. Omais- ja perhehoidon kehittämiseen kohdistetaan kehyskaudella täydellä valtion rahoituksella lisäpanostuksia. Helsingin yliopistolle ja Itä-Suomen yliopistolle korvamerkitystä rahoituksesta luovutaan vasta vuonna Kunnallisiin avopalveluihin oikeuttavaa haitta-asterajaa alennetaan lievävammaisille sotainvalideille 20 prosentista 15 prosenttiin. Merkittävimmät hallitusohjelmassa sovitut sopeutustoimenpiteet, jotka eivät vielä sisälly julkisen talouden suunnitelmaan ovat erikoissairaanhoidon kannustinjärjestelmä ja toisen asteen koulutuksen reformi. Niiden valmistelu on vielä liian varhaisessa vaiheessa tarkkojen vaikutusten arvioimiseksi. Kyseiset sopeutustoimenpiteet ovat tulossa voimaan Tiedotustilaisuuden kalvot / /Budjetti-infon-kalvot / HALLITUKSEN NEUVOTTELU Hallituksen esitykset toimista kustannuskilpailukyvyn parantamiseksi Hallituksen tavoitteena on nostaa työllisyysaste 72 prosenttiin ja työllisten määrää henkilöllä vaalikauden loppuun mennessä. Velkaantuminen suhteessa bruttokansantuotteeseen taittuu vaalikauden loppuun mennessä ja velaksi eläminen lopetetaan vuonna Pääministeri Juha Sipilän mukaan hallituksen ratkaisut ovat välttämättömiä Suomen kilpailukyvyn parantamiseksi. Erityisenä haasteena on kymmenen miljardin euron kestävyysvaje. Neljä miljardia hallitus on päättänyt kattaa säästöillä, noin neljä miljardia rakenteellisilla uudistuksilla ja loput kilpailukykyä parantavilla toimilla, joihin kuuluvat kustannuskilpailukyvyn parantaminen, palkkamaltti ja tuottavuuden parantaminen. Yhteiskuntasopimuksen kariuduttua hallitus on joutunut erittäin huonon taloudellisen tilanteen takia etsimään poikkeuksellisia toimia yksikkötyökustannusten alentamiseksi viidellä prosentilla ja työntekijöiden muutosturvan vahvistamiseksi. Ehdotukset ovat seuraavanlaisia. Työntekijöiden muutosturvan parantaminen Yli 20 henkilöä työllistävien yritysten työntekijöille tarjotaan irtisanomisajan palkan ohella oikeus uudelleentyöllistymistä edistävään valmennukseen, jonka arvo vastaa vähintään yrityksen keskimääräistä kuukausipalkkaa. Työnantajan on tarjottava yli 20 hengen yrityksessä työterveyshuollon /106 158 palvelut kuuden kuukauden ajan irtisanomisajan jälkeen. Perhevapaakustannusten tasaaminen Nuorten naisten työllistymistä edistetään tasaamalla perhevapaista työnantajille aiheutuvia kustannuksia euron kertakorvauksella. Kustannuskilpailukyvyn parantaminen Loppiainen ja helatorstai muutetaan palkattomiksi vapaapäiviksi vuosityöaikaa lyhentämättä. Sairauspäivien korvaustasoa alennetaan niin, että ensimmäinen päivä on vastaisuudessa palkaton ja päiviltä 29 maksetaan 80 prosenttia palkasta. Ylityökorvaukset puolitetaan ja sunnuntaikorvauksia pienennetään 75 prosenttiin. Pitkiä, erityisesti julkisella sektorilla olevia lomia lyhennetään 38:sta 30:een työpäivään. Yksityisen työnantajan sosiaaliturvamaksua alennetaan 1,72 prosenttiyksiköllä vuoden 2017 alusta. Näillä esityksillä pyritään korjaamaan rapautunutta kilpailukykyämme. Pohjimmiltaan on kyse työpaikkojen lisäämisestä ja siten suomalaisen hyvinvointiyhteiskuntamme säilyttämisestä, jopa pelastamisesta. Tämä on työssäkäyvien osuus Suomen nostamiseksi takaisin raiteilleen tässä vakavassa tilanteessa Sipilä sanoo. Esitykset on tarkoitus toteuttaa pakottavalla, nykyisten työehtosopimusten päätyttyä sovellettavalla lainsäädännöllä, joka on voimassa seuraavan työehtosopimuskauden alkaessa. Lailla säädettävät toimet ovat täsmällisiä ja tarkkarajaisia. Hallitus on arvioinut huolellisesti, että esitykset eivät ole ristiriidassa perustuslain säännösten tai Suomen EU- tai ILO- jäsenyyteen liittyvien velvoitteiden kanssa. Valmistelun osana on kuultu oikeusministeriötä ja järjestetty epävirallinen asiantuntijakeskustelu. Hallitus on keskustellut ehdotuksista työmarkkinaosapuolten kanssa ennen niiden julkistamista ja jatkaa keskustelua huomenna talousneuvostossa. Talousneuvoston jälkeen hallitus päättää hallituksen neuvottelussa toimistaan. Keskustan, Perussuomalaisten ja Kokoomuksen eduskuntaryhmät ovat omalta osaltaan hyväksyneet esitetyt toimet. Lainsäädännön valmistelu tehdään normaaliin tapaan yhteistyössä työmarkkinajärjestöjen kanssa. Lisäksi hallitus on arvioinut toimien vaikutusta yhdenvertaisuuteen ja sukupuolten väliseen tasaarvoon. Pääministeri Sipilä tuo hallituksen esittelemät toimenpiteet kilpailukyvyn parantamiseksi eduskuntaan valtioneuvoston tiedonantona syyskuun 2015 loppuun mennessä. Tavoitteena on, että tarvittavat lakimuutokset on tehty viimeistään kesäkuussa Pääministeri Sipilän esitys tiedotustilaisuudessa / /Kilpailukykya-kor- jaavat-toimet.pdf/7ff5537e-e921-4bbf-a54a-6f2a0f681faa Lisätietoja: pääministerin poliittinen erityisavustaja Riina Nevamäki p , pääministerin talouspoliittinen erityisavustaja Markus Lahtinen p ja valtiovarainministeriön valtiosihteeri Martti Hetemäki p ULKO- JA TURVALLISUUS- POLIITTINEN MINISTERI- VALIOKUNTA Ukrainan tilanne ja Suomen osallistuminen MINUSMA-rauhanturvaoperaatioon esillä TP-UTVA:ssa Tasavallan presidentti ja valtioneuvoston ulko- ja turvallisuuspoliittinen ministerivaliokunta keskustelivat tiistaina 8. syyskuuta Ukrainan tilanteesta. Sotatoimet Itä-Ukrainassa ovat viime päivinä lientyneet, mutta pysyvän tulitauon aikaansaaminen on edelleen keskeistä Minskin sopimuksen toimeenpanolle. Venäjän tulee kantaa vastuunsa Ukrainan tilanteen vakauttamisessa ja edistää väkivallan lopettamista Itä-Ukrainassa ja Krimillä. Suomi painottaa Ukrainan yhteiskunnan ja talouden uudistusten jatkamisen merkitystä. On tärkeää, että Ukrainan paikallisvaalit järjestetään Euroopan turvallisuus- ja yhteistyöjärjestön (Etyj) periaatteita noudattaen. Ukrainan viranomaiset ja yksityisen sektorin edustajat pääsivät elokuun lopussa sopuun Ukrainalle annettavista velkahelpotuksista. Ukraina tarvitsee kansainvälisen yhteisön tukea uudistuksilleen. Kokouksessa keskusteltiin myös Suomen osallistumisesta YK:n MINUS- MA-rauhanturvaoperaatioon Malissa. Tasavallan presidentti ja valtioneuvoston ulko- ja turvallisuuspoliittinen ministerivaliokunta linjasivat, että Suomi vahvistaa osallistumistaan ja osallistuu operaatioon korkeintaan 20 henkilöllä. Valiokunta sai myös katsauksen Suomen ja Ruotsin välisestä puolustusyhteistyöstä. Lisätietoja: osastopäällikkö Jukka Salovaara, p ja osastopäällikkö Terhi Hakala, p (Ukrainan tilanne), ulkoasiainministeriö, vanhempi osastoesiupseeri Hannu Teittinen, p (MINUSMA) ja vanhempi osastoesiupseeri Sami Nurmi, p (puolustusyhteistyö), puolustusministeriö. LUOVUTETUT MIETINNÖT Oikeusministeriö julkaisi selvityksen koskien syrjinnän seurantajärjestelmää, jonka tavoitteena on ollut tuottaa tarkastelu syrjinnän ilmenemisestä ja yhdenvertaisuutta edistävistä toimenpiteistä koulutuksessa sekä empiirinen osio yhdenvertaisuuden toteutumisesta vähemmistöryhmiin kuuluvien nuorten opintojen ohjauksessa. Tarkastelussa on keskitytty yhdenvertaisuuden toteutumiseen opiskelijavalinnassa, oppilaanohjauksessa ja opinto-ohjauksessa, koulujen ja oppilaitosten opetuksessa, arvioinnissa ja oppimisympäristöissä. Yhdenvertaisuutta estävänä tekijänä voidaan nähdä riittämättömät resurssit henkilökohtaisen ja yksilön vahvuuksia tukevan ohjauksen antamiseen. Erityistä huomiota tulisi aineiston perusteella kohdistaa yleisemmin opetuksen, monipuolisten opetus- ja arviointimenetelmien hyödyntämiseen. Osaaminen ja resurssit erityisen tuen tarjoamiseen jakaantuvat epätasaisesti. Selkeäksi kehittämiskohteeksi nousee koulujen ja oppilaitosten ilmapiiri, joka voi olla este yhdenvertaisuuden toteutumiselle. Syrjinnän vaarassa olevien nuorten tukemiseen työelämäyhteistyössä tulisi kiinnittää erityistä huomiota ja työelämäyhteistyössä tulisi valmentaa työnantajia ohjaamaan ja kohtaamaan erilaisia oppijoita. Lisäksi kehitettävää ilmeni henkilöstön koulutuksessa yhdenvertaisuusteemoihin. Yhdenvertaisuussuunnittelu tulee vuoden 2015 alussa pakolliseksi peruskouluihin ja toiselle asteelle. Selvitys /1069 on luettavissa osoitteessa julkaisut/julkaisuarkisto/ html. Lisätietoja antavat tutkija Laura Jauhola, p ja ylitarkastaja Nexhat Beqiri, p , oikeusministeriö. Valtioneuvoston viikkoa koskevat tiedustelut ja huomautukset pyydetään osoittamaan valtioneuvoston viestintäosastolle, os. Snellmaninkatu 1 A, Helsinki, p , Edita Publishing Oy, Helsinki /106 17 Samankaltaiset tiedostot
Valtioneuvoston viestintäosasto Tiedote 471/2015 10.9.2015 Hallitus sopi tulevien vuosien talouslinjauksista Hallitus on sopinut vuoden 2016 budjettiesityksestä. Budjettiriihessä sovittiin myös vuosien Lisätiedot VALTIONEUVOSTON VIIKKO
10. 16.9.2011/37 Liite Virallisen lehden numeroon 109/19.9.2011 VALTIONEUVOSTON VIIKKO Toimittanut Valtioneuvoston viestintäyksikkö SISÄLLYSLUETTELO TASAVALLAN PRESIDENTTI 11 Hallituksen esitykset......... Lisätiedot VALTIONEUVOSTON VIIKKO
19. 25.5.2012/21 Liite Virallisen lehden numeroon 61/28.5.2012 VALTIONEUVOSTON VIIKKO Toimittanut Valtioneuvoston viestintäyksikkö SISÄLLYSLUETTELO TASAVALLAN PRESIDENTTI 9 Eduskunnan vastaukset....... Lisätiedot JULKISEN TALOUDEN SUUNNITELMA VUOSILLE 2016 2019
Budjettikatsaus 2012 Lokakuu 2011 441 729 Painotuote VALTIOVARAINMINISTERIÖ Snellmaninkatu 1 A, Helsinki PL 28, 00023 VALTIONEUVOSTO Puhelin: 09 160 01 tai 09 578 11 (vaihde) Telefaksi: 09 160 33123 Virallinen Lisätiedot Hallituksen budjettineuvottelun tiedotustilaisuus. 10.9.2015 I Pääministeri Juha Sipilä
Hallituksen budjettineuvottelun tiedotustilaisuus 10.9.2015 I Pääministeri Juha Sipilä 2 Vuoden 2016 talousarvioesitys Julkisen talouden suunnitelma vuosille 2016 2019 2019 Budjettia tehdään vaikeassa Lisätiedot VALTIONEUVOSTON VIIKKO
20. 26.4.2013/17 Liite Virallisen lehden numeroon 49/29.4.2013 VALTIONEUVOSTON VIIKKO Toimittanut Valtioneuvoston viestintäosasto SISÄLLYSLUETTELO VALTIONEUVOSTO........ 13 Hallituksen esitykset......... Lisätiedot VALTIONEUVOSTON VIIKKO
Hallituksen vuosikertomus 2013 Osa 1/4: Hallituksen vaikuttavuusselvitys Hallituksen julkaisusarja 1/2014 Hallituksen vuosikertomus 2013 Osa 1/4: Hallituksen vaikuttavuusselvitys Hallituksen julkaisusarja Lisätiedot VALTIONEUVOSTON VIIKKO
24. 30.3.2012/13 Liite Virallisen lehden numeroon 39/2.4.2012 VALTIONEUVOSTON VIIKKO Toimittanut Valtioneuvoston viestintäyksikkö SISÄLLYSLUETTELO TASAVALLAN PRESIDENTTI 67 Nimitysasiat............... Lisätiedot VALTIONEUVOSTON VIIKKO
15. 21.3.2014/12 Liite Virallisen lehden numeroon 34/24.3.2014 VALTIONEUVOSTON VIIKKO Toimittanut Valtioneuvoston viestintäosasto SISÄLLYSLUETTELO TASAVALLAN PRESIDENTTI 13 Kansainväliset asiat......... Lisätiedot VALTIONEUVOSTON VIIKKO
8. 14.3.2014/11 Liite Virallisen lehden numeroon 31/17.3.2014 VALTIONEUVOSTON VIIKKO Toimittanut Valtioneuvoston viestintäosasto SISÄLLYSLUETTELO VALTIONEUVOSTO........ 11 Hallituksen esitykset......... Lisätiedot Valtiovarainvaliokunta
HE 95/2012 vp, HE 166/2012 vp Valiokunnan mietintö HE 95/2012 vp, HE 166/2012 vp Valtiovarainvaliokunta Hallituksen esitys eduskunnalle valtion talousarvioksi vuodelle 2013 Hallituksen esitys eduskunnalle Lisätiedot Valtion tilinpäätöskertomus
Valtion tilinpäätöskertomus 2010 Osat I ja II 19a/2011 Ohjaus ja tilivelvollisuus K 10/2011 vp Valtion tilinpäätöskertomus 2010 Osat I ja II Valtiovarainministeriön julkaisuja 19a/2011 Ohjaus ja tilivelvollisuus Lisätiedot Kuntatalous 3/12. syyskuu
Kuntatalous 3/12 Taloustilanne vaikea uusia sopeutustoimia saattaa olla tulossa Yleinen taloudellinen tilanne Verotus Valtionosuudet Kuntien ja kuntayhtymien talous- ja toimintatilaston muutokset Kuntien Lisätiedot VALTIONEUVOSTON VIIKKO
31.5. 6.6.2014/23 Liite Virallisen lehden numeroon 65/9.6.2014 VALTIONEUVOSTON VIIKKO Toimittanut Valtioneuvoston viestintäosasto SISÄLLYSLUETTELO TASAVALLAN PRESIDENTTI 13 Muutos valtioneuvostossa..... Lisätiedot 49. MAANANTAINA 10. LOKAKUUTA 2011
PTK 49/2011 vp 49. MAANANTAINA 10. LOKAKUUTA 2011 kello 12.04 Päiväjärjestys Ilmoituksia Lähetekeskustelu 1) Hallituksen esitys eduskunnalle valtion talousarvioksi vuodelle 2012... 5 Hallituksen esitys Lisätiedot VALTIONEUVOSTON VIIKKO
5. 11.10.2013/41 Liite Virallisen lehden numeroon 119/14.10.2013 VALTIONEUVOSTON VIIKKO Toimittanut Valtioneuvoston viestintäosasto SISÄLLYSLUETTELO TASAVALLAN PRESIDENTTI 15 Eduskunnan vastaukset....... Lisätiedot Tasekirja tilinpäätös 2014. Leppävirran kunta Puh. (017) 570 911 PL 4, 79101 Leppävirta www.leppavirta.fi
Tasekirja tilinpäätös 2014 Leppävirran kunta Puh. (017) 570 911 PL 4, 79101 Leppävirta www.leppavirta.fi Hyväksytty kunnanvaltuustossa 15.6.2015 Sisällysluettelo 1. TOIMINTAKERTOMUS... 1 1.1 OLENNAISET Lisätiedot VALTIONEUVOSTON VIIKKO
3. 9.3.2012/10 Liite Virallisen lehden numeroon 30/12.3.2012 VALTIONEUVOSTON VIIKKO Toimittanut Valtioneuvoston viestintäyksikkö SISÄLLYSLUETTELO TASAVALLAN PRESIDENTTI 11 Kansainväliset asiat......... Lisätiedot Suomen vakausohjelma. Taloudelliset ja talouspoliittiset katsaukset
Suomen vakausohjelma 2014 17a/2014 Taloudelliset ja talouspoliittiset katsaukset Suomen vakausohjelma 2014 Valtiovarainministeriön julkaisuja 17a/2014 Taloudelliset ja talouspoliittiset katsaukset 441 Lisätiedot Ratkaisujen Suomi. Liitteet. Neuvottelutulos strategisesta hallitusohjelmasta
Ratkaisujen Suomi Neuvottelutulos strategisesta hallitusohjelmasta Liitteet 1 Hallituksen veropoliittinen linjaus 2 Ehdolliset lisätoimet 3 Kuntien kustannusten karsiminen tehtäviä ja velvoitteita vähentämällä Lisätiedot 2016 © DocPlayer.fi Yksityisyyskäytäntö | Palveluehdot | Palaute